CELEX: 32016D0041
Language: ro
Date: 2016-01-14 00:00:00
Title: Decizia de punere în aplicare (UE) 2016/41 a Comisiei din 14 ianuarie 2016 de modificare a anexei II la Decizia 2007/777/CE în ceea ce privește rubrica referitoare la Mexic din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, în contextul riscului de gripă aviară înalt patogenă [notificată cu numărul C(2016) 41] (Text cu relevanță pentru SEE)

16.1.2016   
            
            
               RO
            
            
               Jurnalul Oficial al Uniunii Europene
            
            
               L 11/8
            
         DECIZIA DE PUNERE ÎN APLICARE (UE) 2016/41 A COMISIEI
   din 14 ianuarie 2016
   de modificare a anexei II la Decizia 2007/777/CE în ceea ce privește rubrica referitoare la Mexic din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, în contextul riscului de gripă aviară înalt patogenă
   
      
         [notificată cu numărul C(2016) 41]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) stabilește norme de sănătate publică și animală pentru importul în Uniune și tranzitul și depozitarea în Uniune a transporturilor de produse din carne și stomacuri, vezici și intestine tratate (denumite în continuare „produsele”).
            
         
               (2)
            
            
               Partea 2 din anexa II la Decizia 2007/777/CE stabilește o listă de țări terțe sau părți ale acestora din care este autorizată introducerea produselor în Uniune, cu condiția ca produsele să fi fost supuse unui tratament corespunzător, astfel cum este stabilit în partea 4 din anexa respectivă. Partea 4 din anexa II la Decizia 2007/777/CE stabilește un tratament nespecific „A” și tratamente specifice de la „B” la „F”, enumerate în ordine descrescătoare din punctul de vedere al gravității.
            
         
               (3)
            
            
               Mexicul este menționat în partea 2 din anexa II la Decizia 2007/777/CE ca țară terță din care este autorizată introducerea în Uniune de produse derivate din păsări de curte, vânat de crescătorie cu pene, ratite și vânat sălbatic cu pene.
            
         
               (4)
            
            
               Ca urmare a apariției focarului de gripă aviară înalt patogenă („HPAI”) de subtip H7N3 pe teritoriul Mexicului în ianuarie 2013, rubrica referitoare la țara terță respectivă din lista stabilită în partea 2 din anexa II la Decizia 2007/777/CE a fost modificată prin Decizia de punere în aplicare 2013/217/UE a Comisiei (3), pentru a menționa că introducerea în Uniune de produse derivate din păsări de curte, vânat de crescătorie cu pene, ratite și vânat sălbatic cu pene provenite din Mexic poate fi autorizată doar după ce acestea au fost supuse tratamentului specific „B”, astfel cum s-a stabilit în partea 4 din anexa II la Decizia 2007/777/CE.
            
         
               (5)
            
            
               La 8 mai 2015, Mexicul a oferit informații referitoare la situația din teritoriu legată de HPAI. Mexicul a pus în aplicare o politică de depopulare totală și a desfășurat activități de supraveghere cu privire la gripa aviară. Acesta nu a identificat nicio răspândire ulterioară a virusului.
            
         
               (6)
            
            
               Aceste informații au fost evaluate de Comisie. În temeiul acestei evaluări și al garanțiilor oferite de Mexic, este necesar să se modifice rubrica referitoare la Mexic din lista stabilită în partea 2 din anexa II la Decizia 2007/777/CE cu privire la tratamentul specific prescris pentru produsele derivate din păsări de curte, vânat de crescătorie cu pene, ratite și vânat sălbatic cu pene. Pentru a se lua în considerare situația epidemiologică favorabilă din Mexic, produsele menționate mai sus pot fi autorizate pentru a fi introduse în Uniune după ce au fost supuse tratamentului specific „D”.
            
         
               (7)
            
            
               Prin urmare, partea 2 din anexa II la Decizia 2007/777/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Partea 2 din anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 14 ianuarie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică, precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Decizia de punere în aplicare 2013/217/UE a Comisiei din 8 mai 2013 de modificare a Deciziei 2007/777/CE în ceea ce privește rubrica referitoare la Mexic din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate (JO L 129, 14.5.2013, p. 38).
   
      ANEXĂ
      În partea 2 a anexei II la Decizia 2007/777/CE, rubrica referitoare la Mexic se înlocuiește cu următorul text:
      
         
                     „MX
                  
                  
                     Mexic
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX”